ms en ms en ms ms ms id ms ms ms ms ms en id es ms id ms id id en id id ms en
Kemalangan jalan raya punca dua kumpulan bergaduh
December 6, 2020 3:00 pm
SEREMBAN – Polis masih menjalankan siasatan lanjut berhubung video pergaduhan sekumpulan lelaki di Uptown Avenue Seremban 2 di sini semalam.
Ketua Polis Daerah Seremban, Asisten Komisioner Mohd Said Ibrahim berkata, polis menerima laporan berkaitan kejadian berkenaan pada jam 9.45 pagi tadi.
“Bilik Gerakan Ibu Pejabat Polis Daerah Seremban menyatakan telah menerima laporan berkaitan satu video tular membabitkan sekumpulan lelaki sedang memukul seorang individu, pada tarikh dan masa kejadian yang tidak pasti.
“Hasil siasatan awal mendapati kejadian itu berlaku di Uptown Avenue Seremban 2 dan video berdurasi satu minit dua saat itu menunjukkan pergaduhan di antara dua kumpulan,” katanya dalam satu kenyataan hari ini.
Menurutnya, kejadian disyaki berlaku pada 4 Disember lebih kurang jam 1 pagi dipercayai berpunca daripada kemalangan jalan raya yang berlaku di kawasan Mambau.
Beliau berkata, daripada maklumat dan hasil risikan diperoleh, mangsa adalah dua lelaki yang mana seorang daripadanya mengalami retak di kepala dan seorang lagi hanya cedera ringan.
“Namun setakat ini tiada sebarang laporan polis diterima daripada kedua-dua pihak berkenaan.
“Bagaimanapun siasatan lanjut masih dijalankan dan kes disiasat di bawah Seksyen 148 Kanun Keseksaan,” katanya.
Artikel Penuh : https://www.sinarharian.com.my/article/113408/BERITA/Semasa/Kemalangan-jalan-raya-punca-dua-kumpulan-bergaduh
Tambang Haji dijangka naik lagi
Hotel bajet tawar pelacur warga asing diserbu, 10 dicekup
Kemalangan babit 5 kenderaan, penghantar makanan maut dirempuh SUV
Penumpang tumbuk kepala pramugara berdepan hukuman penjara 20 tahun
Salahuddin Ayub dilantik pengerusi PH Johor
{VIDEO} Bertengkar sebab tak puas hati isu pesanan air
Konfrontasi Turkiye-Greece makin meruncing
Pertembungan terbaharu PM, Muhyiddin memungkinkan Bersatu tak sokong Bajet 2023
Sanusi perlu henti bersikap kebudak-budakan, kata Pemuda UMNO
Terpekik terlolong dalam kilang, wanita buat ‘marketing sampah’ dikecam
© 2020 puteradaily.com. All rights reserved.